
Gobiernc DiAruba 



Gabinefe UUever-Croes ta sigui 
cu pasonan firme y determin a 
pa crea un miho futuro pa fur 
ciudadano. Hunto nos ta trece 
e progreso y bienesfar pa nos 

dushi Aruba. 

Minister Evelyn Wever-Croes 

Prome Minister di Aruba 



Den programa di Gobernacion kier introduci un ‘Ouderenraad’: 

NAN LO HAYA PARTICIPACION DUNA CONSEHO 
RIBA CON PA MEHORA CALIDAD Dl BIDA Dl NOS 

GRANDINAN 


Un grupo cu ta vulnerabe! den 
comunidad cu mester haya 
atencion ta nos grandinan. 
Cuido di nos grandinan ta un 
prioridad halto pa Gabinete 
Wever-Croes. Prome Minister 
Evelyn Wever-Croes a expresa 
cu Gobierno tin preocupacion 
pa e cuido di nos grandinan. 

E motibonan di preocupacion 
ta encera abuso fisico di 
nos grandinan, descuido, 
mainutricion y negligencia di 
famia y of nan cuidadonan. 
Cuido di salud tambe ta 
un punto di preocupacion. 
Hopi biaha ta e caso cu nos 
hendenan grandi no ta wordo 
tuma mucho na serie ora nan 


yega nan doctor. Hopi biaha nan 
ta haya como contesta cu loke 
nan ta padece ta simpiemente 
biehes y cu nan mester sifia 
biba cu tur e sintomanan di 
biehes. Sinembargo esaki no 
semper ta e caso. 

Un otro punto di preocupacion 
ta cu nos grandinan no tin 
suficiente partidpacion apesar 
cu tin hopi hende den nos 
comunidad cu tin 60 aha of 
mas cu ainda ta hopi activo. 
Esaki, segun Prome Minister ta 
un lastima cu nan ta sati for di 
e mercado laboral hibando tur 
nan conocemento y experticio 
y nos pats ya no ta had uzo di 
nan. 


Den e programa di Gobernacion 
tin un maneho pa introduci un 
Ouderenraad 1 , un conseho di 
hendenan mayor. Esaki por 
wordo compara cu ‘Social 
Economische Raad', SER. 
SER ta un instituto anera den 
ley pa duna Gobiemo conseho 
sea cu Gobierno ta pidi e 
conseho of no riba tur tema di 
asuntonan social y economico. 
Un ehempei di esaki ta cu si 
Gobierno dicidi di hisa salario 
minimo, e mester bay cu e 
decision akt SER prome. 

E ‘Ouderenraad lo funciona di 
mesun manera. Nan lo haya 
e tarea pa duna conseho na 


Gobtemo sea Gobiemo pidi of 
no basa especificamente riba 
con pa mehora caiidad di bida 
di nos grandinan. 

Toke nan ta yama Vergrijzing' 
como un problematica, pa 
mi e no ta un problema 
sino mas bien un desaroyo 
den bida hopi bunita ora cu 
ciudadanonan yega na un 
edad halto. Gobierno kier duna 
mas partidpacion na tur esnan 
cu a yega na un edad bunita 
y cu por y kier contribui na 
bienestar di nos pats", Prome 
Minister Evelyn Wever-Croes a 
enfatisa. 


GOBIERNO A TUMA DESICIONNAN PA TRECE ALIVIO 
NA E SITUACION FINANCIERO Dl NOS GRANDINAN 


Prome Minister Evelyn Wever- 
Croes a expresa un otro 
preocupacion cu Gobierno 
di Aruba tin ora ta trata 
nos grandinan. Esaki ta e 
situacion finaniero cu hopi 
dl nos grandinan ta pasando 
aden ora cu nan baha cu 
pensioen. Nan entrada ta cay 
atras. Esnan cu tawata traha 
y haya un salario y nan dofio 
di trabou nunca a percura pa 
un pensioen adicional, nan lo 
haya solamente pensioen di 
Gobiemo. Esaki ta pone cu 
e pensionadonan aki ta bay 
considerabelmente hopi atras. 


Jambe tin un grupo cu no ta 
bay hopi atras pasobra nan 
tin un otro pensioen door di a 
traha den Gobierno, hospital, 
na banco, na companianan 
estatal. Nan tin dos pensioen 
y ora pone nan hunto, 
nan ta paga hopi placa na 
inkomstenbelasting. Ademas 
cu nan tawata paga e prima 
votlepond di AZV cu tawata e 
10.5 porclento. 

Gabinete Wever-Croes a 
tene cuenta cu e situacion 
financiero aki y a tuma aigun 


decisionnan caba. Prome di juli 
di e aha aki. a rebaha e prima 
di AZV pa pensionado cu 4 
pordento y awo esaki ta na 6.5 
cu nan ta pagando. A aumenta 
tambe e reparatietoeslag pa e 
pensionadonan cu 15 florin. 

Prome Minister y Minister di 
Finansa awo ta trahando pa 
baha e belasting riba pensioen 
di biehes. Esaki ta spera di 
ta parti di e prome fase di 
e reforma fiscal. E meta ta 
pa eSimina e belasting riba 
pensioen di biehes pa un gran 
parti di nos pensionadonan 


cu tin mas di un pensioen y ta 
haya acomulacion di entrada. 
Aparte di esaki Minister Dangui 
Oduber, encarga cu SVB, ta 
trahando tambe riba aumenta 
e suma di pensioen di biehes 
cu pensionadonan ta ricibi tur 
luna, entrante prome di januari. 

“Gabinete Wever-Croes ta 
atende cu nos grandinan. E 
pasonan aki cu Gobiemo di 
Aruba a tuma, ta trece alivio pa 
cu e situacion financiero di nos 
pensionadonan". 

Na apertura di B-Lab na Biblioteca Nacional: 


PROME MINISTER A GRADICI TUR ES NAN 
ENVOLVI CU E PROYECTO AKI PA NAN VISION 

PA NOS MUCHANAN 



Dialuna 19 di november atardi 
a tuma luga e apertura di 
B-Lab na Biblioteca Nacional 
di Aruba. Na e ocacion aki, 
Prome Minister Evelyn Wever 
a entrega un discurso cortico 
cuminsando pa desea Christie 
Mettes, Tony Se vold y Manuel 
Rojas, y henter e ekipo di 
B-Lab hopi exito cu e proyecto 
bunita akL 

“B-Lap ta un stap grandi pa 
Aruba, y ohala cu e Lab aki 
resulta den mas Måkers’ na 
Aruba den futuroT 

Den su discurso, e mandatario 
principal di nos pats a duna 
gradicimento na tur esnan 
cu di un of otro forma a haci 
e proyecto aki bira realidad 
cuminsando pa gradici Minister 
di Educacion, Sr Rudy 


Lampe, pa e sosten brinda, y 
pa kere den e movimento di 
Makerspace, un instrumento 
educativo y innovativo. Tambe 
Prome Minister a gradici 
Biblioteca Nacional y Sra. 
Astrid Britten, pa comparti e 
vision, y pa ta un partner den 
e proyecto menciona. Sigur e 
evento di aki y mas cu claro 
e Lab aki no lo ta un realidad, 
sin e esfuerso y cooperacion 
brinda dcor di Biblioteca 
Nacional. Prome Minister no 
por a keda sin gradici Futura 
cu a kere den e proyecto aki 
for di inicio. 

‘ l E B-Lab aki por cierto, ta trece 
durabitidad, y continuidad pa 
e proyecto di nos Mo-B Lab, 
unda cu muchanan, despues 
di experencia Mo-B Lab pa 2 
siman, por bin aki y lo hafta 


e chens pa sigui desaroya 
nan interes y habilidadnan 
den e temanan di sciencia y 
tecnologia, manera Robotics, 
3D Phnting, y mucho masT 

Prome Minister a expresa su 
curiosidad di boibe den un 


tempo cortico pa wak kico tur 
e muchanan a traha den e 
B-Lab y a termina su discurso 
deseando tur esnan envolvi cu 
e desaroyo di e proyecto aki 
hopi exito. 

Minister Otmar Oduber 

Minister di Desaroyo Teritorial Jnfrastructura y Medio Ambiente 



Posicionado Aruba como lider den Caribe 

GOBIERNO TA INICIA IMPLEMENTACION Dl 
LEY PA ELIMINA ‘SINGLE USE PLASTICS’ Y 

OXYBENZONE NA ARUBA 



Manera conoci, Gobierno di 
Aruba lo imptementa entrante 
1 januari 2019 e prohibicion 
pa locual ta uzo productonan 
di plastic conoci como “single 
use plastics 1 y oxybenzone. 
Awor e conteo oficial ta inicia 
pa locual ta e prohibicion di 
uzo di plastic (straw, cups, 
styrofoam) cu su fasenan pa 
imptementa pa asi na proteha 
nos medio ambiente y had 
nos isla uno sostenibeL 

Recientemente Minister 
di Desaroyo Teritorial, 
Infrastructura & Medio 
Ambiente Otmar Oduber a 
presenta un decreto naciona! 
(Landsverordening) den 
cuadro cu prohibicion di 
uzo di plastic como tambe 
productonan di oxybenzone 
(sunblock). Aha 2019 ta 
conta manera un periodo di 


transicion. Durante e periodo 
aki lo tin campafianan di 
conscientisadon nosolamente 
na localnan pero tambe pa 
nos turistanan. E meta ta pa 


cuminsa na conscientisa e 
consumidor y comerciantenan 
tocante e variedad di 
productonan alternative y con 
nos por facilmente biba sin e 
uzo di plastic. 

E siguiente fase lo ta e 
implementadon di sancion 
cual lo bay den efeeto riba 
1 di januari 2020, esaki 
pa duna tempo necesario 
pa e transicion bay 
adecuadamente. E prohibicion 
ta conta pa importacion, 
produccion y benta di 
productonan cu lo apareoe riba 
e lista di prohibicion. E lista 
aki lo por wordo expandi den 
futuro cu mas productonan 
cu ta contene ingredientenan 


dahino na nos medio ambiente 
y naturaiesa. Diferente partner 
den sector priva ya caba ta 
den proceso pa stop uzo di e 
productonan di plastic y otro 
a cuminsa planea aigun luna 
pasa pa elimina e productonan 
prome cu e ley drenta na vig or. 
Gobierno lo sigui informa 
mientras e desaroyo ta cana su 
caminda pa pereura cu tin bon 
ehecucion di e regulacionnan 
aki. 

E campaha “Choose 0 plastic' 
lo ta e camparla cual ta cla pa 
ranca sali cu tur informacion 
necesario cu comunidad di 
Aruba lo tin mester pa keda 
aleaso cu e desaroyonan aki. 

Minister Otmar Oduber 


DEN E PROME ANA Dl GOBERNACION HOPI 
ATENCION A BAY RIBA CREACION Dl BALANSA 
ENTRE CONSTRUCCION Y PROTECCION Dl 

NATURALESA 



Gabinete Wever - Croes 
forma pa partidonan MEP- 
POR-RED a cumpli su 
prome aha den gobernacion, 
Minister di Desaroyo TeritoriaL 
Infrastructura y Medio 
Ambiente Otmar Oduber, 
a elabora riba e trabounan 
ehecuta pa e Ministerio den e 
prome aha. 

Den e afta akt, e meta principal 
di e cartera di infrastructura, 
medio ambiente y desaroyo 
teritorial tabata pa crea un 
balansa entre construccion y 
proteccion di medio ambiente, 
Despues di hopi aha cu a 
percura pa economia crece, 
construccion tuma luga y 
pa envolvi terenonan den 
construccion, no a para keto 
riba e futuro di kico medio 
ambiente y naturalesa lo 
mester significa, E gobierno 
aki a para pa un balansa 
entre desaroyo economico cu 
atencion special riba cuido 
di nos medio ambiente, Pa e 
motibo aki a percura pa pone 
diferente ley y instrumentonan 
na nan luga. 

Den cuadro di esaki por a 
mira desaroyonan na Parke 
Nacionat Ari kok cu mester bay 
carga responsabilidad mas 
grandi den cuadro di un bestuur 
nobo, confomne pensamento 
di Gobierno pa cana den e 
direccion di ta un organo cu ta 
controla y vigila su directive, 
Pa ehecudon si proyectonan 
nobo, manera entre otro: Parke 
Marino Aruba, 16+ areanan 
protegi cu den prome kwartaal 
di otro afla lo keda protegi. 
Tambe instrumentonan 

manera comision flora y 
fauna cu despues di hopi 
aha no tabatin e balor poni 
pa e grupo aki, a percura cu 
5 dama forma e pensamento 


y ehecudon di loke ta trata 
bienestar, cuido y proteccion 
di nos medio ambiente, 
Departamento di Naturalesa 
y Medio Ambiente (DNM) ta 
un departamento cu pa hopi 
afia a keda lubida, aworaki ta 
activo na momento cu mester 
controla, traha y ehecuta 
leynan, A percura pa DNM tin 
un roi specifico na momento 
di Gtorgamento di terenonan 
manera ora cu un rapport di 
e impacto economico mester 
tuma luga, pa desaroyonan di 
construccionnan cu ta tuma 
luga den futuro. Banda di tur 
esaki, na varios occasion 
a bay corte pa depende 
nos naturalesa, wetlands y 
terenonan otorga den pasado 
cu no a construe riba nan, 
Gobierno kier percura pa e 
terenonan aki ben bek pa 
Pais Aruba, pa esnan cu si 
ta interesa to por desaroya e 
proyectonan aki na bienestar 
di comunidad, 

Hopi trabou tambe a tuma 
luga pa locual ta e procesonan 


cu mester tuma luga na 
momento di otrogamento di 
tereno. A pone esakinan na un 
forma transparente y percura 
cu esakinan ta habri, Cual 
a conduci cu DIP na luna di 
December lo ta otorgando 
otro 360 tereno na famianan. 
Asina nos ta yega e meta poni 
nos dilanti di casi 1000 tereno 
otorga den 1 aha di tempo den 
prome aha di gobernacion, na 
e gran cantidad di famianan 
na Aruba, Famianan cu ta 
wardando riba e momento cu 
nan por traha un cas, pa nan 
por crea nan hogar, 

Terenonan comercial awo tin 
regia Terenonan comercial 
ya no ta forma parti di un 
cadena manera cu tabatin den 
pasado di compra y benta, 
caminda cu tabata negocia cu 
propiedadnan di comunidad. 
Aworaki tur esnan cu ta serio 
den nan intencion pa construi 
un edificio pa contribui na nos 
economia, ta haya prioridad a 
base di e maneho cu tin na e 
momentonan aki. 


ROP ta den un proceso 
caminda cu lo implementa na 
cuminsamento di aha 2019 
uno completamente nobo. 
Na e momentonan aki ta den 
fase di conclusion despues 
di un consutta amplio cu 
comunidad. Pa cual ta invita 
comunidad pa participa y 
yena e encuesta via e link aki: 
https://app.maptionnaire.com/ 
nl/5101. Por medio di esaki 
bo por participa na e desaroyo 
di e ROP, caminda bo tin 
e oportunidad pa duna bo 
opinion riba desaroyo teritorial 
di nos Pais. 

Na februari venidero lo 
introduci e vergunning cu 
mester tin prome cu rosa un 
tereno pa construi riba dje, 
pa proteha mas y mas nos 
matanan y animalnan y cuida 
mas cu ta posibel nos medio 
ambiente. Asina a percura pa 
poco poco crea e ambiente 
caminda cu naturalesa y 
construccion "build with nature’ 
ta wordo aplica. 

Minister Xiomara Ruiz-Maduro 

Minister di Finansa* Asuntonan Eoofiomico y Cultura 



MONUMENTENBUREAU A OTORGA TRES 


POTRET NA ARUBA INVESTMENT BANK 


N.V. COMO RECUERDO CU A TERMINA E 
RESTAURACION Dl ZUIDSTRAAT 7 




MONUMENTENBUREAU 

Riba peticion di 

Monumentenbureau y cu 
aprobaclon di Aruba Investment 
Bank NV (AIB Bank NV) a 
recientemente a duna un 
recorido na tur personal di e 
departamento di monumento 
pa asina tur personal admlra 
terminacion di nan proyecto cu 
nan a guia y prepara. E proyecto 
a con sisti di tres fases, e 
restauracion di Zuidstraat 7 t un 
extension di dos piso na e banco 
actual, y reconstruccion paden 
di e banco. 

Despues di evalua si lo traha 
un edificio nobo of lo ta mihor 
muda pa otro edificio mas 
eficiente, AIB Bank N.V a dicidi, 
despues cu Monumentenbureau 
a mustra nan solucion, di toch 
expande nan edificio actual 
situa den Wilhelmlnastraat 36 
en combinacion cu restuaracion 
di Zuidstraat 7, un edificio 
considera como monumento. 
E decision tabata uno pa logra 
eficiencia pa asina ubica tur 
e departamento nan hunto 
den un edificio cu lo mehora 
e funcionamento entre e 
trahadornan. AIB Bank N.V. a 
aproba pa Monumentenbureau 


prepara e proyecto di e 
restauracion di Zuidstraat 7. 

A reforma e actual edificio di e 
banco y alabes conecta e dos 
edificionan, Wilhelminastraat 36 
y Zuidstraat 7, cu otro, 
Monumentenbureau a guia hopi 
proyecto caba di restauracion y 
Monumentenbureau tin varios 
aha caba cu nan ta ekipa cu 
varios profesionalnan ubica 
den su seccion di restauracion 
y a incopora un sala di pinta 
mapanan y prescribl bestek y 
alabes Monumentenbureau tin 
ampli o experiencia den wanta 
destahonan. 

Na final di e recorido 
Monumentenbureau a entrega 
tres potret na e directiva di Aruba 
Investment Bank. Director di AIB 
NV, sr. Frendsel Giel a gradici pa 
e bon trabao had y cu yen org uyo 
a presenta su proyecto e mainta 
ey na algun di e stakehotders cu 
a keda impresiona cu e calidad 
halto di e acabado. Tambe e 
director di AIB Bank ta hopi 
contento con tur tres edificio ta 
mengua facil den otro. Directora 
di Monumentenbureau, 

sra. Yvonne Webb-Kock a 
gradici AIB Bank NV pa e 
oportunidad y confianza rlcibi 
cu Monumentenbureau a haya 
di e banco y a gradici pa e 
pasenshi di tur e personal di e 
banco cu mester a desplega 
nan trabao diario den sonido 
y stof y a gradici full e team di 
Monumentenbureau. 


Tambe ta gradici sr Marcel 
Soiognier pa tur e cooperacion 
ricibi, E proyecto a cuminsa 
na maart 2017 y e contratista 
Aguirre Garcia & Sons NV a 
entrega e trabao na juni 2018. 
Pa instalaclon e contratista 
tabata Pro Tec Mechanical 
Contractors Aruba N.V y 
Quick Electical Services N V 
cu a cuminsa na mei 2017 y 
a entrega e trabao augustus 
2018. E onderhoudsperiode a 
caba di termina den comienso 


di november 2018. Rotec tabata 
encarga cu luznan na e exterior. 
E direccion di e instalacion 
tabata na encargo di Hamer 
Engineering. Diseho y direccion y 
liderazgo di e proyecto tabata na 
encargo di Monumentenbureau. 

AIB Bank NV y 
Monumentenbureau ta haci uso 
di e oportunidad akl pa gradici un 
y tur cu a traha riba e proyecto 
pa terminacion cu e projecto aki 
a bira un exito. 

MINISTER RUIZ-MADURO PRESENTE NA 
LANSAMENTO Dl BUKI CONMEMORATIVO 
VOZ-I-LANDIA Y RECCONOCEMENTO NA 

ROBERT JEAND’OR 

Dialuna anochi Minister di Finansa, Asuntonan Economico y Cultura tabata presente na Cas di Cultura pa 
aprecia e lansamento di e buki conmemorativo di Voz-I-Landia y tambe un reconocemento na Robert Jeand’or 
cu un documentario extenso riba su exito internacional. Un anochi bunita yena cu canto, baile y musica danki na 

sr. Mirto Lade y sra. Jentfer Lade pa haci e anochi aki posibel. 




























Pagina 8 


f /MUNEj 


Diaranson 21 November 2018 


Minister Glenbert F. Croes 

Minister di Asunto Social y Labor 



MINISTRO GLENBERT CROES CU PROYECTO 

PA MUCHANAN 


3er ‘Bus di Alegria' den districto di Paradera 



Den cuadro di celebracion di 
Dia Intemacional di Derecho 
dr Mucha cu ta wordo 
celebra mundialinente riba 
20 di november Ministro di 
Asuntonan Social y Labor, 
Sr. Glenbert Croes a tuma e 
iniciativa di bin cu un proyecto 
yama 'Bus di AlegriaL 

E Bus di Alegria' ta un proyecto 
cu ta in vita muchanan di e.o, 
traimerdia den e diferente 
districtonan pa un recorido 
educativo den nan bario. 

Despues di a bishita distritonan 
di Granjestad y Noord, dialuna 
pasa e programa di 'Bus di 
Alegria" a continua den e 
districto di Paradera, Personal 
di Ministerio di Asuntonan 
Social y Labor a organisa un 
buniia programa cu a sali for di 
Club Caiquetio. E historiador 
tabata den persona di Fabiota 
Maduro. E muchanan a bishita 
Senora Ella Tromp Yarzagaray, 
kende ta un persona bon 
conoci den e Paradera. Na cas 
di sra. Ella Tromp Yarzagaray 
e muchanan a haya hopi 
informacion di Paradera, 

Sra. Ella a conta cu e la atende 
Martinus School cu awor ta 
Colegio Pastoer Kraanwinkel. 
Tambe e la conta e muchanan 
hopi historie di e bario y di 
su carera personal como 
docente di scol, den politica, 
como parlamentario y ministro 
y ultimo como Gobernador 
Interino di Aruba. 


Senora Ella a duna diferente 
conseho na e muchanan y 
a enfatisa e importancia di 
educacion cu ta e pasaporte pa 
bida culo habri hopioportunidad 
pa nan. E muchanan a scucha 
cu hopi atencion y a haci hopi 
pregunta. 

Despues e muchanan a 
continua den e "Bus di Alegria 
pa cas di un famoso piscado 
di Paradera cu ta Sr. Pablo 
Erasmus for di kende nan 
un presentacion di e ofishi di 
piscado pa despues e recorido 
termina na Parke Curason 
na Jaburibari, unda a topa 
cu Ministro Glenbert Croes. 
Na Parke Curason a tuma 
lugar e apertura di e Siman di 
Lantamento di Mucha. 


Diferente departamento y 
fundacion trahando riba e 
tereno social y educacional a 
bin hunto pa traha e programa 
cu ta co ns isti di 6 punto basico 
pa yuda mayoman lanta nan 
yiunan. Na parke tabata tin 
diferente actividad pa mucha y 
nan mayor. 


Minister Glenbert Croes tin e 
compromiso cu nos muchanan 
pa ofrece nan Educacion y 
Alegria. "Nos muchanan ta 
nos futuro p r esey laga nos 
cuida nan futuro cu e amor, 
carifto, educacion y dedicacion 
cu nan mester di nos tur”, e 
mandatario a finalisa bisando. 

BUSCANDO TRABAO? 

bo ta interesa pa solicita pasa 
tibremente di dialuna pa diabierna entre 
7:30 cu 11:00 am na DPL Seroe Blanco 4. 
Mester acudi cu Cedula of un papel 
di Censo di fl.5,- pa wordo atendi. 

#d p la ruba 

Nos TEAM ta cla pa yudabo haya un 
Entrevista Laboral! 



Oportunidad pa Trabou Solicita na DPL 

Departamento di Progreso Laboral ta anuncia e siguiente vacatura nan 




Marine Construction Consuitancy: Boormeester kraa 
Med leal Assistance TL: Pacemaker Technician 
Piilecano Construction: Constructie Helper - Lasser 
Stichting Iglesia Dios Hooiberg: Mistoner Cantante 
Adorador 

Rad/airco: Auto airco technician 
Ting Zang Hardware: Warehouse Attendant 
Wan Li Supermarket: Cleaner 
Hong Kong Farm: Farmer 
C oburg Construction & Consulting: Schilder 
Marvir Construction: Timmerman 
Lemoes Enterprises: Kilchen helper 
T&S General Contractors; MetseSaar -Timmerman 
People Development Special Contractors & Cleanlng 
Solutions: Cleaner 

House of Ink Tattoo & Plercing: Artista Tatuador 
Vrolijk Contractor & Mulll Services; Timmerman 
Teamwork Services: Loodgieter - Cleaner 
La G ran ja: Chefeook 
TJngwel Supermarket: Shelf Pakker 
Lady Face Bar Restaurant: Kok 
Cheng's Supermarket: Sheif Pakker - Magazijn Helper 
- Schoonmaakster 

Shear Genius Hair Sensations: Professionel© Kapper 
Kristi es Jewels: Gemo logist 
Mattew's Beacbslde Restaurant: Waiter/tress 
More 4 Less Jeep & Csrrental: Autowasser 
Dry Express: Strijker 
Brickell Bay Beach Club: Houseman 
Sat ex; Agendes (Aru baj NV: Ware house Helper 


Green King: Gårdener 
Sig Bazaar: Retail Manager 
Style & Colors: Verkooper 

Auto Pro Body & Palnt, By AIC G arg age; Technician 

Body man * All Around Bodyman 

Galaxia Beauty Salon by Fashionista: Manicurista 

Prime Contractors: Room Attendant 

Freman Construcctlon & Malntenance: Helper 

Constructie 

Aqua Windle’s: Dive Instructor 
Gold Palace: Juwelier 
I Love Hookah: Cleaner 
Dream Bowl: Night Gieaner 

Acero Real Estate A Construction: Onderhoudsman 
Verkooper (rnannelijk) 

Machado Construction: Stukadoor 
Eugone Unisex Barbershop: Kapper 
Kiboks Barbershop: Stylist 
Mazuera Construction: Constructie Hel per 
The Best Marbie and Stone: Marmer Technicus 
Bar Dancing Shining Star: Barbediende 
Marlon’s Garage Rental & Towing: Electric Diesel 
Monte ur 

Servlclo di Limpleza Blance: Cleaner 
Panaderia y Pasteieria Del Campo: Pastry Chef - 
Bakker 

Brickell Bay Beach Club; Pastry Cook 
Fountain Minlmarket NV: Helper 
Phelo Special Manpower Services: Housekeeping 
- Cleaner 


Chuchubi Enterprises: Logistic Manager 

Scubacaribe: S ec ur i ty - Boat Maintenance 

Chachi Snack: Cook 

Highest Carpentry: Fijn Timmerman 

Printech Graphics A Slgns: Designer Technica! 

Operator - Sign Installer Technician - Neon Sign Maker 

Acropoiis Heal Estate A Construction: 

Sohoonmaakster - Admmrsratie Assistant 

Sobor Haftiana: Cook 

Longlife Contractor; Stoffeerder/ster - 

Matrassen maker 

Punto di Oro Development Corp: Helper den 
Construction 

CDP Construction & Cleanlng: Schoonmaakster 

Paris Style Salon: Estilista - Manicurista - Estetucisla 

Oel Idas Latina: Bar Bedienster 

Johns o ns Super Center: Freezer Storage Supervisor 

Frasa International Trad in g; Cleaner 

Renaissance Aruba Beach Resort & Casino: Boat 

Captain - Sous Chef 

Salt & Pepper: Dishwasher 

Dragon Fly Restaurant A Lo unge; Waitress- 

Restauranl Manager 

Hadicurari Restaurant: Cook helper 

Isla Bonits Real i ty NV: Tegelzetter - Timmerman (fijn) 

Retraco Aruba: Manager 

Sebrina’s Resort: Onderhoudsman 

One Happy Bowl Horeca: Vegan Kok - Restaurant 

Manager 

Minister Andin Bikker 


Minister di Husticia, Seguiidad y Migracion 



PA E SIGUIENTE ANA Dl GOBERNACION 
LO SIGUI DUNA MATERIAL NA TUR 
DEPARTAMENTO OPTIMALISA NAN SERVICIO 



Pa aha di gobernacion cu 
ta sigui di Gabinete Wever 
Croes lo bay sigui percura 
pa tur departamento døn 
Ministerio di Hustida sigui 
haya material necesario 
søg un Minister di hustida mr 
Andin Bikker. Cu material e 
persona! por optimaiisa su 
servicio y eherce su trabou 
adecuadamente, Lo sigui cu e 
proceso di radar y helicopter 
pa asina reenforsa vigilancia 
di Aruba su fronteranan pero 
tambe siguridad nacionat pa 
tanto e pueblo como Aruba su 
bishitantenan, 

Pa toke ta Ieynan, lo bay 
percura pa optimaiisa y 
modernisa nan pasobra 
mester compara Aruba su 
ieynan como un software 
di un computer Pesey ta 
trata di modernisa Aruba su 
ieynan mas lihe cu ta posibel 
pasobra tin ieynan cu ta data 
prome cu siglo 19 y hopi di 
nan ta data for di 1908 for di 
tempo di Antias. Profeccion 
huridico pa esunnan di menos 
recurso tambe lo bay percura 
pa mehora esaki segun e 
mandatario. Hopi biaha e 
personanan aki nø tin recurso 
pa paga pa asistenda legal 
manera abog ado y ni pa haya 
conseho riba tereno financier© 
economico di belasting. Di 
parti gobernacion y Minister 
Bikker a had un compromiso 
cu kier introdud e proteccion 
legal. 


Riba e tema aki a papia den 
cuadro di cooperacion di reino 
Hulandes pa haya asistencia 
tecnico cu lo bira un tienda 
di ley pa esunnan di menos 
recurso. Tambe ta trahando 
duro pa optimaiisa y yega na 
un registro civil di testament 
conhuntamente cu partnernan 
den reino, E construccion di 
prizon nobo tambe ta riba 
agenda di minister Bikker pa e 
aha venidero y tambe material 
pa cuerpo di bombero. Esaki 
ta un par di ehempel cu ta tin 
planea pa e proximo lunanan 
pa sigui optimaiisa y sirbi 
pueblo di Aruba optimal. 

Radar 

E proceso di radar e siman 
aki a condui net tres siman 
unda a pone como termino pa 
compania of personanan por 
a reacciona riba invitacion di 
RFI request for expression of 
interest. Esaki ta pa esunnan 
cu ta percura pa tin radar 
pasobra e ta un area hopi 
specifico. E personanan cu 
internacionaimente ta den e 
area percura pa lease radar 
etc. nan por a expresa den tres 
siman kico ta e posibilidad, 
Entretanto Aruba a haya 
esakinan y diaiuna ultimo a 
conclui e proceso pa yega na 
un radar pa cuerpo policiaL 

Helicopter 

E proceso pa helicopter a 
tarda un tiki pasobra Aruba tin 


ley hopi anticua pa loke ta trata 
ley di contabilidad y lo bay trata 
e aanbestedingsverordening, 
Segun minister Bikker, 
basicamente ta bay modernisa 
Ieynan cu tin di haci cu 


destaho publico. Un otro parti 
ta fondo, pasobra hopi biaha 
deseo ta hopi pero fondo ta 
limita y semper mester mira 
kico ta presupuesta. 

SERVICIO-INTEGR1DAD- SEGURIDAD 


CONTROL den trafico 


Un otro fin di luna ta yegando 
Percura pa bo doojmentonan ta na ordo 
Nos control nan lo sigui y lo intensival 

Evita un multa! 


Nos agente policiafnan lo sigui mantene e controlnan den trafico! 
percura pa abo tin tur documentonan na ordo y pa bo tin bo faha di seguridad bisti! 
nos controlnan lo sigui den cualker ora di dia y lo sigui intensiva! 




PRESENTACION 


Bo ta desea di haya un lectura? 
Nos ta duna dife rente presentacion pa 
Comunidad, negoshi, bario. Grupo etc etc.. 


faTEGRIDAD* SEGURIDAD 


r\ .-Oh, / - n • Ak; 

Contact nos awe mes! 

\f ,*) ^ V 

Presentacion di prevencion ta importante 
Nos ta yuda bo cu tipsnan importante, educa bo y duna bo diferente herment di 

prevencion! 

Tuma contacto cu nos awe mes pa nos haci un cita riba diferente topico! 

Minister Armando Lampe 

Minister di Enseriansa, Ciencia y Desaroyo Sostenibel 


f /^(NUNEj 



MINISTER BESARIL IMPRESIONA CU 


FACILIDADNAN Dl COLEGIO SAN NICOLAS 


Minister Plenipotenciario 

Guillfred Besaril a keda 
impresiona cu e facilidadnan 
di Colegio San Nicolas. Asina 
e mandatario a bisa durante 
di su bishita na Colegio San 
Nicolas y a papia cu rector di 
Colegio San Nicolas Hubert 
Goedgedrag. 

E rector a duna minister Besaril 
un splicacion di e facilidadnan 
cu a conoce un crecemento 
enorma pa hospeda tur e 
alumnonan cu ta sigi scol 
eynan. 

Minister Besaril a bisa sr. 
Goedgedrag cu e ta contento 
di tende y mira con Colegio 
San Nicolas a desaroya ultimo 
arianan, a crece cu te hasta 
awor aki e edificionan di scol 
basico Maria Regina a bira parti 
di e facilidadnan di Colegio San 
Nicolas. ‘Sigur un desaroyo 
sumamente positivo pa e 
habitantenan di San Nicolas," 
asina Minister Plenipotenciario 
Guittfred Besaril a bisa* 



E profesion di maestro ta un 
di e maneranan di mas directo 
pa haci un impacto. Si bo 
ta un persona cu ta impulsa 
pa yuda esnan rond di bo, 
ser maestro ta contribucion 
sumamente balioso. 

PREMIO NACIONAL Dl 
EXCELENCIA DEN ENSENANSA 

4 Appel di Oro 201S 


/// 

\mmm 

wfff 

Wf/f 

Jmmm 

fff 

J M åf 

ff 


JIM 
MMM 

fff 

Mgå 


Henter comunidad: alumno, studiante, mayor 
coieganan maestro y/of dirigente di scol, ta 
bonbini pa nomina un persona of proyecto 
escolar pa Appel di Oro 2018. Por haci esaki 
door di yena e Formulario di Nominacion 
obtenibel riba website Ensenansa Aruba 

www.ea.aw. 


Participacion ta habri pa tur scol di 
Ensenansa Primario, Secundario, Special y 
Superior reglamenta na Aruba. 


E periodo di nominacion pa ana 2018 ta habri 
for di dia 12 di november y lo cera dia 12 di 

december. 




ULTIMO DIA PA NOMINA TA: 

12 di december, 2018 112:00 di merdia 





Departement« tli Enjentiratf Aruba 

Minister Dangui Oduber 

A 

Minister di Turismo, Salud y Deporte 



PEATONNAN Y CICLISTANAN LO POR 
DISFRUTA Dl MIHO SIGURIDAD CU E MALMOK 

BOARDWALK 


Desde 3una di luna di augustus 
ultimo, e presupuesto di 
2018 di e Tourism Product 
Enhancement Fund (TPEF) 
a word o trata y aproba. Un 
di e proyectonan cu lo wordo 
realisa pa medio di e fondo aki 
ta e Malmok Boardwalk, cual! lo 
crea un area cu miho siguridad 
pa tanto e peaton como e 
ciclista* 

Segun Minister Dangui Oduber, 
e idea tras di e boardwalk ta 
pa tur esnan cu ta uza e area 
aki, tanto e turista como e 
local, por sintinan mes sigur na 
momento ou nan ta haciendo 
ehercicio of recreaciona, 
Importante di e proyecto akt 
ta cu a tene completamente 
den constderacion e parti 
ambientai, evitando pa causa 
cuafke tipo di dafio posibel na e 
area aki, Bou guia di ecomision 
di TPEF, den cooperacion cu 
DOW, lo percura pa e area 
entre Fisherman's Hut y e 
crusada di Malmok, bira uno 
atractivo pa un y tur, 

Na e momento aki fa enfocando 
ribaecoordinacionyacuapartdi 
crea un infrastructura confiabel 
pa e peaton y e ciclista, lo 
percura pa ilumina e caminda 
pa California Ughthouse, unde 
cu actualmente tin 27 palo di 
luz fuera di funcion, lagando 
e caminda totalmente sin 
iluminacion, Pa e mandatario 
ta importante pa tene na 
cuenta cu Aruba ta e di dos 
pais na mundo cu ta depende 


completamente di Turismo 
como entrada principal, 82% 
di nos GDP (fuente di entrada) 
ta bin di Turismo y no por 
had wega cu esaki, E vision 
di Minister Dangui Oduber ta 
pa eleva e calidad di Turismo, 
eleva producto Aruba, pa 
eleva e nive! di servicio cu 
nos ta duna, pa cual motibo 
e inversionnan aki ta di sumo 
importancia, 

"Gu e proyecto aki, a tene 
tur factor den consideracion, 
Aunke como e mandatario 




encarga cu Turismo, mi prome 
yamada ta pa percura cu e 
Turista sintie na cas, mi ta 
sinti cu no por neg lisha nos 
hendenan local, Nos tambe 


gusta ta turista riba nos mesun 
isla, P'esey, e inversion na 
area aki ta tanto pa e turista, 
como e local disfruta di dje 11 , 
Minister Dangui Oduber a 


expresa. E mandatario ta bisa 
cu "contrario na e gobiemo 
anterior, e gobierno aki di 
gabinete Wever-Croes si a bin 
pa cumpli cu su puebfo ,p . 

REFERIENDO NA TURISMO STAY OVER Dl JANUARI TE 

CU OCTOBER 2018: 

TURISMO PA ARUBA A AUMENTA CU 1.3% Y ENTRADA 
PA CAMBER Dl HOTEL A AUMENTA CU 11.5% 


Aruba a yama bonbini na un total di 890.134 
bishitante 'stay-overi durante e prome 10 
Iuna di 2018. Esaki ta 1.3% (+11.194 turista) 
mas compara cu e mesun tempørada 
pa 2017. Si exclui e bishitantenan di 
Venezuela, por mira un aumento di 6.3% 
(+50.336 turista} cual ta igual na un total di 
800.794 bishitante pa nøs isla. E cifranan 
ta indica crecemento den mercadonan 
da ve pa Aruba, manera Merca, Canada, 
Colombia pero tambe Chile y Italia, entre 
otro. Pa october, Aruba a licibi un total di 
80.820 bishitante stay-over, cu ta 0.08% 
(-663 turista) menos compara cu e mesun 
Iuna aria pasa. Excluyendo bishitantenan 
di Venezuela, por mira cu esaki ta 3,1% 
(+2.331 turista) mas cu ta Igual na 76.681 
bishitante pa nos isla pa october 2018. 

Turisme stay-øver' 

Aruba ta wordo representa den tres 
diferente continente. Compara cu october 
aria pasa. pa 2018 e turisme prøcedente for 
di e continente Norte Americano a aumenta 
cu 3.7% (+2.005 turista/total 56 051 turista) 
y a trece 69,4% di total di turismo pa nøs 
destinaciøn. Na øetøber, Merca a aumenta 
cu 3.9% (+1,992 turista/total 53.158 turista) 
y Canada a aumenta cu 0.5% (+13 turista/ 
tøtal 2.893 turisia) compara cu e mesun 
Iuna na 2017, Di januarf pa october 2018, 
Morte America a trece 653.658 turista pa 
Aruba, cu ta un aumento di 7.1% (+43,564 
turista), 

E continente Latlno Americano a baha cu 
15.6% (-2,416 turista/total 13.080 turista) 
unda Venezuela a baha cu 42% (-2.994 
turista/tøtal 4.139 turista) compara cu 
october aria pasa. Colombia a aumenta 
cu 31,8% (+790 turista /total 3,276 turista) 
y Brazil a baha cu 21.4% (-301 turista/ 
tøtal 1.106 turista). Tambe nos por mira 
un aumento for di Chile cu 13.6% (+121 
turista /total 1.010 turista). E continente di 
Latin o America a trece 16.2% di e total di 
turismo pa Iuna di octoberna nøs isla, DI 
januari pa october 2018, Latino America a 
trece 132.688 turista pa Aruba, cu ta 20% 
(-33,078 turista) menøs compara cu e 
mesun tempørada aria pasa. 

Pa loke ta Europa por nota cu turismo 
a baha cu 4.4% (-380 turista/total 8,245 
turista) compara cu e mesun Iuna di 
october aria pasa. Reinonan Uni a baha 
cu 59,1% (-1.423 turista/total 986 turista). 
Manera informa anteriormente doør di e 
asina yama l BREXIT r na Inglatera, TUI 


a haria nan mes obliga di cancela un di 
e dos charternan for di e destinaciøn aki, 
pa Aruba. Por mira cu e perdida di 7,500 
asiento y e caida di e mercado di Reinonan 
Uni ta wordo compensa cu crecemento før 
di øtrø paisnan. Mayoria di esaki ta cu e di 7 
vuelo adicional pa siman di KLM cu AT.A. a 
logra confirma desde november aria pasa. 
Ademas, TUI Hulanda a subi nan cantidad 
di asiento pa Aruba pa asina AT.A, Europa 
ta keda contribui na crecemento di turismo 
di calidad pa nos destinaciøn. 

For di otro paisnan Europeo; Hulanda a 
aumenta cu 19.2% (+600 turista/total 3.726 
turista) y Alemania a aumenta cu 10.7% 
(+68 turista/total 703 turista). Ademas nos 
por mira un aumento for di italia cu 8% 
(+55 turista/total 741 turista). E continente 
Europeo a representa 10.2% di turismo 
pa Aruba pa Iuna di october. Di januari pa 
october 2018, Europa a trece 73,690 turista 
pa Aruba, cu ta 2,4% menos (-1.818 turista) 
compara cu e mesun temporada aria pasa. 

Turismo Crucero 

Durante october 2018, 55.056 pasaheronan 
crucero a bishita nos destinaciøn riba un 
total di 22 diferente barconan crucero, 
Compara cu Iuna di october aria pasa, 
turismo crucero a aumenta cu 5,3% (+2.758 
turista crucero); na october 2017 Aruba a 
haya 52.298 bishitante for di 25 crucero. 
Pues 3 barco crucero menos cu aria pasa. 
Di januari pa october 2018, un total di 
623.317 pasahero crucero a bishita Aruba 
(un aumento dl 5.8% / + 33.931 pasahero 


mas) riba un total di 250 diferente crucero. 
Esaki ta mes hopi barco cu Aruba a ricibi 
durante e mesun temporada na aria 2017. 
Tourism Receipts / Central Bank of Aruba 
Di acuerdo cu Banco Central e asina yama 
Tourism Receipts\ pa aria 2017 a contribui 
cu AWG 3.078.5 miyøn den nos economia, 
cu ta un aumento di 6,5% compara cu e 
mesun temporada na 2016. 

Hotelnan / AHATA 

Seg un Aruba Hotel and Tourism Association 
pa e Iuna di october 2018, e 'Average Daily 
Rate' (ADR) a aumenta cu 12% compara cu 
october 2017 Esaki den cifra ta US5 192.52 
na 2017 compara cu US$ 215.58 pa 2018. 
Di januari te cu october 2018, ADR a subi 
cu 12.2% y den cifra esaki ta US$ 243.05. 
E entrada pa camber disponibel, e asina 
yama RevPAR a aumenta cu 3.9% di USS 
164.29 na october 2017 pa US$ 170,66 na 
october 2018 Pa e prome 10 Iuna di 2018 
RevPAR a aumenta cu 11,5% - US$ 206.34. 
E anochinan ocupa (ORN) pa camber a 
baha cu 6% pa october 2018. Pa e prome 
10 Iuna dl 2018 ORM a baha cu 0.4%. 

E prome 4 Iuna di 2018 e cifranan di AHATA 
ta basa riba 14 propiedadnan incluyendo 
Høliday Inn Resort y mayoria di e hotelnan 
cu excepcion di Hilton Aruba Caribbean 
Resort & Casino. For di mei 2018 e cifranan 
ta basa riba 13 propiedad - excluyendo 
Holiday Inn Resort. For di augustus 2018, 
e cifranan ta basa riba 15 propiedad, 
incluyendo Boardwalk Hotel y Brickell Bay 
Beach Club, 

Minister Chris Romero 

Minister di Transporte, Comunicacion y Sector Primario 

“NO A CAMBIA MANEHO Dl TRASPASO Dl PERMISO 
Dl TAXI, PERO SI TA BRINDA UN OPCION NA 
ESNAN CU NO LO SIGUI BRINDA NAN SERVICIO” 



Minister di Transporte, sr. 
Chris Romero, a tene su 
prome reunion informativo 
cu taxistanan, y pa cuminsa 
a escohe e grupo di esnan 
cu ta 70+ di edad, A informa 
e taxistanan di e maneho 
existente y di nan banda a 
scucha sugerencia pa cu 
cambionan cu nan [o desea di 
mira den e maneho di parti di 
Gobierno. 

E tituiar di Transporte a 
informa e grupo di taxista cu 
e maneho pa cu traspaso di 
permiso di taxi no a cambia, 
pero e intencion ta pa bin 
cu un opcion aserca. u Nos a 
sugeri pa brinda e taxistanan 
un oportunidad di por haya 
algo ora nan dicidi di no brinda 
nan servicio mas, y cu no tin 
e posibilidad pa pasa nan 
permiso pa nan casa of yiu 
cu ta biba den cas". Minister 
Romero a comenta. 

E opcion cu kier agrega na 
e maneho existente ta den 
proceso serca e expertonan 
di ley, pero e intencion ta 
pa duna e taxistanan cu no 
por sigui eherce nan trabou 
mas, e oportunidad di tin un 
hulpchauffeur’ pa 2 aha. “Na 
momento cu un taxista dicidi 
cu e no !o por sigui eherce 
su trabou, nos kier duna 
nan e oportunidad di haci 
uzo di un Tiu!pchauffeur J . 
Conhuntamente cu nos 
hurista, nos ta trahando riba 


e aspecto lega] di e opcion 
aki pa brinda e taxistanan 
un siguransa economico. E 
no lo ta un pension, pero ta 
purbando di cuminsa na aigo 
mas husto y na beneficio di 
e taxista. Mas cu claro nos 
lo sigui bin cu incentivonan 
y proyectonan pa por duna 
un trankilidad financiero na 
e taxistanan di mas edad 37 , 
Minister Chris Romero a 
enfatisa. 

u Cu ayudo di e propio 
taxistanan, nos kier yega na 
un maneho gubernamental 
mas efeetivo y benefidoso 
pa tur partido envolvL Nos 
kier y mester di e aporte di 
nos taxistanan pa asina nos, 


como Gobierno, por yega na 
un maneho mas efectivo y 
na beneficio di un y tur. Esaki 
ta e meta tras di e reunionan 
aki, pasobra ami ta kere den 


dialogo y trabou den conhunto 
pa asina logra yega na 
acuerdonan positivo pa nos 
pais”, e mandatario a finalisa. 






























Diaranson 21 November 2013 


Y L MNLINEj 


Pagina 1? 


MINISTER CHRIS ROMERO A TENE REUNION 
INFORMATIVO CU GRUPO Dl TAXISTA 70+ 



Ultimamente hopi informacion incorecto ta 
circulando encuanto e maneho cu Minister 
Romero to institui pa nos taxistanan. 
Pa e motibo aki e titular di e cartera di 
Transporte a dicidi cu, pa por comunica 
di un manera efectivo cu tur 450 taxista 
cu tin na Aruba, lo cuminsa cu un serie 
di reunion caminda lo divid i e taxistanan 
den grupo. Pa ta specifico, a reparti e 
taxistanan den grupo segun nan edad, y 
como tal a dicidi di cuminsa na esnan cu 
ta riba 70 afta. “Mos sa cu tin 450 taxista 
y no lo ta eficiente pa reuni cu nan tur 
na mes momento. Pa e motibo aki nos a 
escohe pa cuminsa na reuni cu e grupo di 
taxista 70+, dunando nan asina e respet 



y honor mereci pa nan afianan di servicio 
brinda den beneficio di nos pais\ Minister 
Romero a comenta. 

Meta di e reunionnan aki ta pa Minister 
Romero intercambia informacion cu e 
taxistanan, cu e finalidad di mebora e 
servicio cu nan ta brinda na nos turistanan. 
“Ta asina cu mi a manda un invitacion 
na e grupo di taxista di edad mas halto, 
pa asina personalmente mi por scucha 
nan preocupacionnan y asina hunto nos 
yega na paiabracionnan y acuerdonan cu 
!o beneficia tur partido envolvi", Minister 
Chris Romero a sigui bisa. 

E mandatario encarga cu e Ministerio di 
Transporte, ta di pensamento cu “ora nos 
bishitantenan yega Aruba, mayoria biaha 


ta e taxista tin e responsabilidad di laga 
un bon prome impresion serca e turtsta’. 
Cu e pensamento aki como prioridad, y 
cu e pnncipio di dialogo cu Minister Chris 
Romero semper a mantene, a dicidi di 
tene un dialogo na nivel mas persona! 
cu nos taxistanan, pa asina hunto purba 
trece solucionnan reatistico y duradero na 
beneficio di un y tur. 

Minister Romero lo sigui su reunionnan cu 
e taxistanan y pronto e siguiente grupo lo 
rid bi tambe un invitacion personat pa asisti 
na e proximo reunion cu e mandatario. “E 
siguiente grupo cu nos to bay reuni cun'e 
ta esnan di menos cu 70 aha, y despues 
nos lo continua cu esnan di edadnan mas 
abou. partiendo nan den grupo tambe H t e 
titular di e cartera di Transporte a culmina. 

